ஆயினும் பிரெஞ்சு அதிபர் மிரண்டார். துணை அதிபர் ஃபாவ்ரே கூறினார், “உள்நாட்டுப் போர் சில கஜ தூரங்களில் நிற்கிறது; சில மணி நேரத்தில் பஞ்சம் தாக்க இருக்கிறது”.இச்சூழலில் பிரஷ்யாவிடம் சரணடைய அதிபர் முடிவெடுத்தார். ஃபாவ்ரே அதற்குத் தூது போனார்.ஏற்கெனவே முற்றுகைக்கு வழிவகுத்த துரோகம்; மோசடியாக நடத்தப்பட்ட தேர்தல் மூலம் சரணாகதிக்கான ஒப்புதல் என்கிற துரோகமும்; குடியரசு மிதவாதி என அழைத்துக் கொண்ட தீயர்ஸை அதிபராக்கிய துரோகம் என்கிற முப்பெரும் துரோகங்கள் மக்களின் கோபநெருப்பில் பெட்ரோல் ஊற்றியது.பிரஷ்ய ராணுவத்துடன் செய்து கொண்ட ஒப்பந்தத்தால் ராணுவம் கலைக்கப்பட்டது; ஜெர்மன் கொடி பறந்தது.